Die kerk moet groei - www.bybelkennis.co.za
by Mitch Kalp · 18/04/2013
Almal wil graag sien dat die kerk groei. Ons word almal bemoedig as ons ‘n gemeente sien wat die liefde van God uitleef en die goeie nuus van Jesus Christus doeltreffend kommunikeer – veral in ‘n neutrale of vyandige kultuur. Maar almal van ons is bekommerd as ons sien ‘n gemeente sukkel om te kommunikeer met mense wat nog ver van God af is.
Luister wat sê Jesus van die lewe van ‘n Christen: Julle moet in My bly en Ek in julle. ‘n Loot kan nie uit sy eie vrugte dra as hy nie aan die wingerdstok bly nie; en so julle ook nie as julle nie in My bly nie (Johannes 15:4). Ons probleem is dat ons te haastig is – ons wil vrugte dra sonder om eers diep wortels neer te lê.
Sonder diep wortels is daar die gevaar dat ons sommer weggewaai op weggespoel kan word – of verskroei as dit droog word. Dit beklemtoon dat ons kragtige waardes moet hê. Die sterkste wortelstelsel is sekerlik die Bybel. Dit is ‘n fontein vir die lewe en vir genesing; in tye van nood is dit waar ons gaan krag kry.
Uit hierdie kernwaarde – absolute vertroue op die Bybel – is daar sekere uitdagings wat na vore kom:
Bestudeer voortdurend die Bybel – moet nooit dink dat jy nou genoeg weet nie.
Luister na die geskiedenis van die kerk en die mense wat God gebruik het om die Bybelse waarhede vir ons te leer – en dit oor twintig eeue.
Laat die Bybel die middelpunt van elke preek wees.
Kyk na die Nuwe Testament vir die oorspronklike model van bediening – Jesus en sy apostels.
Gehoorsaam wat jy in die Bybel lees; laat dit jou gesindheid en dit wat jy glo verander.
Natuurlik moet ons ons kommunikasie aanpas by die tyd waarin ons leef, maar een ding mag ons nooit vergeet nie: Gras verdor en blomme verwelk, maar die woord van ons God bly vir ewig (Jesaja 40:8).
Laaste 7 Dae: 3,021
Laaste 30 Dae: 10,771
Laaste 365 Dae: 267,654